《和李润父资圣寺壁间韵》
宋代·易士达

古径萦迂碧藓深，瘦藤得得叩业林。
雪浮茗枕陪僧话，风度松窗奏法音。
断壁剔虫伤古画，拂尘挥兔断清吟。
留衣尚有重来约，一笑何妨载酒寻。

作者简介：易士达，又署寓言、涉趣（《全芳备祖》前集卷一）、幼学（《全芳备祖》后集卷一一）。有《松菊寓言》（《诗渊》），已佚。　易士达诗，据《全芳备祖》、《永乐大典》等书所录，编为一卷。